open-index/open-wikipedia-markdown huggingface dataset:
Nick Gore

**Nick Gore** (oik. **Niko Hurme**, s. 10. marraskuuta 1974 Karkkila, tunnetaan myös nimellä **Kalma**) on suomalainen muusikko. Nick Gore on suomalaisen Stala & SO. -yhtyeen basisti. Hän toimi suomalaisen Lordi-yhtyeen basistina vuosina 2002–2005, käyttäen taiteilijanimeä Kalma. Hän erosi yhtyeestä loppuvuonna 2005, koska koki, ettei hänellä ole Lordin lisäksi tarpeeksi aikaa perheelleen.

Hurme soitti Lordin albumeilla *[[The Monsterican Dream]]* ja *[[The Arockalypse]]*. Hänen hahmonsa Lordissa oli *Biker Zombie from Hell* eli moottoripyöräilijäzombi Helvetistä. Kalmasta käytettiin myös lempinimiä Kalmageddon ja Kalmisto. Hurme käytti Lordissa Ibanez Ergodyne- ja ESP LTD Viper-304 -bassoja.

Hurme on esiintynyt eroamisensa jälkeen kahdesti Lordin kanssa: 11. maaliskuuta 2006 Helsingin Nosturissa ja 31. lokakuuta 2006 Lontoossa.

## Historia
Hurme aloitti basson soittamisen 1992 veljensä yhtyeessä. Vartuttuaan hän muutti Helsinkiin ja lähti opiskelemaan Diakonia-ammattikorkeakouluun. Hän suunnitteli nuoriso-ohjaajaksi ryhtymistä, mutta ei lopulta tehnyt kyseisiä töitä. Lopulta Hurme päätyi töihin maalausliikkeeseen. Samoihin aikoihin hän perusti ystävänsä Sampsa Astalan kanssa SO.-yhtyeen, jossa Astala lauloi ja soitti kitaraa, Hurme soitti bassoa. Myöhemmin Sampsa Astala pyysi Hurmetta liittymään toiseen yhtyeeseensä, Lordiin, joka tarvitsi uutta basistia. Hurme suostui ja vaikutti Lordissa vuosina 2002–2005. 

## Diskografia
### Stala & SO.
* *[[It Is So.]]* (2011) – bassokitara, taustalaulu
* *[[Play Another Round]]* (2013) – bassokitara, taustalaulu
* *[[Stala & SO. (albumi)|Stala & SO.]]* (2015) – bassokitara, taustalaulu

### Lordi
* *[[The Monsterican Dream]]* (2004) – bassokitara, taustalaulu
* *[[The Arockalypse]]* (2006) – bassokitara, taustalaulu

## Filmografia
* *[[The Kin]]* (2004) – Kalma

## Katso myös

* Kalma-hahmon kuvaus

## Lähteet
* MonsterDiscoHell.com 

### Viitteet

## Aiheesta muualla
* Kalman haastattelu ja esittely MonsterDiscoHell.com-sivustolla
Porvarinlahti

**Porvarinlahti** () on Suomenlahden lahti Itä-Helsingissä. Ennen vuoden 2009 alueliitosta se oli Helsingin ja Vantaan, suullaan osittain Helsingin ja Sipoon rajana. Se oli ainoa Vantaan kaupungin mereen rajoittuva alue. Porvarinlahti ja Vartiokylänlahti ovat jäänteitä salmesta, joka aikoinaan erotti Vuosaaren mantereesta.

Lahden pituus on noin kaksi kilometriä ja vesi on pysynyt melko puhtaana. Sen reunoilla kasvaa ruovikkoa ja rantaniittyjä. Lahdella pesii noin 40 lintulajia, joista esimerkkeinä mainittakoon kirjokerttu, ruisrääkkä ja viiksitimali. Lähialueilla asuvia petolintuja käy saalistamassa lahdella säännöllisesti. Lahden perukka on kasvanut lähes umpeen.

Porvarinlahti on arvokasta luonnonsuojelualuetta. Sen kanssa vierekkäin sijaitsee Mustavuoren suojelualue. Koko alue kuuluu Natura 2000-ohjelmaan ja sen pinta-ala on 36,6 hehtaaria, josta vettä on 0,13 hehtaaria. Lahti on osa Östersundomin lintuvesiä ja kuuluu valtakunnalliseen lintuvesien suojeluohjelmaan. 

Lahden merenpuoleiseen suuhun valmistui vuonna 2008 Vuosaaren satama, ja lahden alitse on louhittu kallioon nelikaistainen tieyhteys Kehä III:lta Vuosaaren satamaan. Lahden ylittää sillalla Vuosaaren satamarata.

## Lähteitä
* Tietopaketti Helsingin kaupungin sivuilla

## Katso myös
* Luettelo Suomen Natura 2000 -alueista

## Aiheesta muualla

* Lausunto Helsingin satamahankkeen ympäristövaikutusten arviointiselostuksesta
* Mustavuoren lehto ja Östersundomin lintuvedet
Espanjan kuninkaallinen jalkapalloliitto

**Espanjan kuninkaallinen jalkapalloliitto** () on Espanjan jalkapallon kattojärjestö. Liiton pääkonttori ja harjoituskeskus Ciudad del Fútbol sijaitsee Las Rozasissa, lähellä maan pääkaupunkia Madridia.

Liitto hallinnoi muun muassa Espanjan jalkapallomaajoukkuetta sekä cup-kilpailuja Copa del Rey, Supercopa de España ja Copa RFEF. Liitto toimii yhteistyössä maan ammattilaissarjoja Primera Divisiónia ja Segunda Divisiónia järjestävän Liga de Fútbol Profesionalin kanssa ja vastaa itse kolmanneksi korkeimman sarjatason Segunda División B:n sekä kansallisten nuorten sarjojen järjestämisestä. Liiton alaisuudessa toimii 19 alueellista jalkapalloliittoa, jotka järjestävät alempia sarjoja.

Espanjan kuninkaallinen jalkapalloliitto perustettiin vuonna 1909. Kansainvälisen jalkapalloliiton Fifan jäsen siitä tuli vuonna 1913 ja Euroopan maanosaliiton Uefan jäsen vuonna 1954. Liiton puheenjohtaja on Ángel María Villar. Maajoukkueen päävalmentajana on vuodesta 2008 toiminut Vicente del Bosque.

## Lähteet

## Aiheesta muualla

* Real Federación Española de Fútbol 
* Espanja Kansainvälisen jalkapalloliiton sivustolla  
* Espanja Euroopan jalkapalloliiton sivustolla
Neliöyksikkö

**Neliöyksikkö** on rakennusten tai muiden rakennuskohteiden pohjamuodon tai muun muodon mittasuhteiden kuvaamiseen käytetty yksikkö. Yksi neliöyksikkö on kuvitteellinen neliö, jonka sivuna on kuvattavan kohteen lyhyempi sivu. Neliöyksikköä käytetään kun ei tiedetä tai haluta käyttää tarkkoja mittoja; neliöyksikkö riittää tällöin muodon arkkitehtonisten yleispiirteiden sanalliseen kuvaamiseen. Puolta neliöyksikköä tarkemmin mittasuhteita ei yleensä esitetä.
European Nature Information System

**European Nature Information System** (**EUNIS**) on Euroopan unionin laajuinen tietokanta, johon kootaan tiedot jäsenvaltioiden useista luonnonsuojeluohjelmista. Tiedostoissa on mainittuna mm. luonnonsuojelualueen sijainti, sen luontotyypit sekä Euroopan unionin komission päätöksin suojeltavat kasvi- ja eläinlajit. EUNIS on osa Euroopan Biodiversiteetti datakeskusta (Biodiversity data centre).

## Lähteet
Consumer Electronics Show

**Consumer Electronics Show** (CES) on tavaramessut, jotka järjestetään joka tammikuu Las Vegasissa Nevadassa, ja niiden sponsorina toimii Consumer Electronics Association. 

Ensimmäinen CES järjestettiin kesäkuussa 1967 New Yorkissa. Vuodesta 1978 vuoteen 1994 messut pidettiin kahdesti vuodessa: tammikuussa Las Vegasissa nimellä *Winter Consumer Electronics Show (WCES)* ja kesäkuussa Chicagossa nimellä *Summer Consumer Electronics Show (SCES)*.

CES:ää pidetään yhtenä tärkeimmistä teknologiaan liittyvistä tavaramessuista sen jälkeen kun Comdex-messut on lopetettu.

## Messuilla esiteltyjä tuotteita

*Videonauhuri (VCR), 1970
*Laserdisc-soitin, 1974
*Pong, 1975
*Videokamera, 1981
*CD-soitin, 1981
*Commodore 64, 1982
* Amiga *Lorraine*, 1984
*Nintendo Entertainment System (NES), 1985
*CD-i, 1991
*Virtual Boy, 1995
*DVD, 1996
*HDTV, 1998
*ReplayTV ja TiVo (Digital Video Recorder, DVR), 1999

## Lähteet

## Katso myös
* Viva Technology

## Aiheesta muualla
*Viralliset kotisivut  
*CES-uutisointia: Gizmodo , CNET, Engadget
TVL

**TVL** voi tarkoittaa seuraavia asioita:

* Tapaturmavakuutuslaitosten liitto
* Tuloverolaki
* Tie- ja vesirakennuslaitos
The Real Group

**The Real Group** on ruotsalainen a cappella -lauluyhtye, joka perustettiin vuonna 1984. He ovat hyvin arvostettu jazz- ja kevyeen musiikkiin paneutunut lauluyhtye. The Real Group on kuitenkin vaikuttanut myös klassisen kuoromusiikin kentällä: vuonna 2002 julkaistu "Stämning"-levy sisältää ruotsalaista perinteistä kuoromusiikkia ja tehtiin yhteistyössä Eric Ericsonin kanssa. Yhtyeeseen kuuluu viisi jäsentä: Emma Nilsdotter, Katarina Henryson, Anders Edenroth, Morten Vinther Sørensen ja Anders Jalkéus.

Margareta Jalkéus erosi yhtyeestä vuonna 2006 ja Peder Karlsson vuonna 2010. Johanna Nyström on esiintynyt ryhmän kanssa sekä Margareta Jalkéusin että Katarina Henrysonin sijaisena näiden ollessa äitiyslomalla tai muuten väliaikaisesti poissa ryhmän toiminnasta.

The Real Group on laulanut jo yli 30 vuotta yhdessä ja tehnyt yli 2000 esiintymistä ympäri maailmaa. 

## Albumit

* Live in Japan (2013)
* The World for Christmas (2012)
* Julen är här (single, 2010)
* The Real Album (2009)
* Håll musiken igång – The Real Group sjunger Povel (2008)
* Live at Stockholm Concert Hall (DVD, 2006)
* In the middle of life (2005)
* Julen er her (2003)
* Stämning (2002)
* Allt det bästa (2001)
* Commonly unique (2000)
* One for all (1998)
* En riktig jul (1997)
* Jazz:Live (1997)
* Ori:ginal (1996)
* Varför får man inte bara vara som man är? (1994)
* Röster (1991)
* Nothing but The Real Group (1989)
* Debut (1987)

## Aiheesta muualla

* The Real Group
Yhdeksänkulmio

**Yhdeksänkulmio** eli **nonagoni** on monikulmio, jossa on yhdeksän kulmaa ja sivua. Yhdeksänkulmion kulmien summa on 1260 astetta. Säännöllisen yhdeksänkulmion kaikki sivut ovat yhtä pitkiä sekä jokainen kulma on 140 astetta.

Säännöllisen yhdeksänkulmion pinta-ala A, jonka sivun pituus on *a*, lasketaan seuraavasti:

:A = \frac{9}{4}a^2\cot\frac{\pi}{9}\simeq 6{,}18182a^2

Säännöllistä yhdeksänkulmiota ei voi konstruoida harpilla ja viivaimella, vaikkakin melko tarkkoja approksimaatioita on olemassa.

Alla yksi ohje approksimaation piirtämiseksi.

## Katso myös

* Monikulmio
* Yhdeksänkulmioluku

## Aiheesta muualla
*MathWorld: Nonagon
Yhdeksänkulmioluku

**Yhdeksänkulmioluku** on positiivinen kokonaisluku, joka on muotoa \frac{n(7n - 5)}{2}, jossa n on positiivinen kokonaisluku. Esimerkiksi 24 on yhdeksänkulmioluku, koska \frac{3(7\cdot 3 - 5)}{2} = 24.
Yhdeksänkulmioluku saa nimensä siitä, että sen osoittamasta määrästä pisteitä voidaan muodostaa yhdeksänkulmion muotoinen kuvio. Yhdeksänkulmioluku on yksi monikulmioluvuista.

Kymmenen ensimmäistä yhdeksänkulmiolukua ovat 1, 9, 24, 46, 75, 111, 154, 204, 261 ja 325.

Jos *t* on yhdeksänkulmioluku, 7t+3 on kolmioluku.

## Lähteet
Kymmenkulmioluku

**Kymmenkulmioluku** on positiivinen kokonaisluku, joka on muotoa n(4n - 3), jossa *n* on positiivinen kokonaisluku. Esimerkiksi 27 on kymmenkulmioluku, koska

:3(4\cdot 3 - 3) = 27.

Kymmenkulmioluku saa nimensä siitä, että sen osoittamasta määrästä pisteitä voidaan muodostaa kuvio, joka koostuu erikokoisista kymmenkulmioista, joiden pisteistä osa on yhteisiä. Kymmenkulmioluku on yksi monikulmioluvuista.

Kymmenen ensimmäistä kymmenkulmiolukua ovat 1, 10, 27, 52, 85, 126, 175, 232, 297 ja 370.

## Lähteet
Kultakontiaiset

**Kultakontiaiset**, **kultiaiset** eli **kultamyyrät** (Chrysochloridae) on Afrikassa esiintyvä nisäkäsheimo, joka kuuluu yhdessä tanrekkien kanssa Afrosoricida-lahkoon.

Kultakontiaiset ovat ulkonaisesti niin paljon Australian pussikontiaisia muistuttavia, että niitä erehdyttiin aikoinaan luulemaan keskenään lähisukuisiksi. Kultakontiaiset muistuttavat ulkonäöltään ja elintavoiltaan myös kontiaisia eli maamyyriä, joiden kanssa ne luettiin aiemmin samaan hyönteissyöjien (Insectivora) lahkoon.

Kultakontiaisten esiintymisalue on eteläinen Afrikka suunnilleen Kamerunin seudelle asti. Ne elävät maan alla lähes kaiken aikansa ja syövät muun muassa hyönteisten toukkia ja matoja. Ne ovat hyvin paksuturkkisia, silmät ovat nahan peittämät eikä korvia näy juuri lainkaan.

Nisäkäsnimistötoimikunta on ehdottanut, että kultamyyrien suomenkieliseksi nimeksi vaihdettaisiin ”kultiaiset”. Kyseinen nimi tarkoittaa nykyisin kuitenkin hyönteisiin kuuluvia kultapistiäisiä (Chrysididae).

## Katso myös
* Luettelo Afrosoricida-lahkon nisäkkäistä

## Lähteet

## Aiheesta muualla
*Animal Diversity Web 
*Informationen Goldmulle
Kutajärvi

**Kutajärvi**  on Päijät-Hämeessä Hollolassa kirkonseudun lähellä sijaitseva järvi.

## Maantietoa
Järven pinta-ala on 163 hehtaaria eli 1,6 neliökilometriä, se on 2,1 kilometriä pitkä ja 1,2 kilometriä leveä. Sen lähiympäristö on pääasiassa alavaa peltomaata. Järvi on matala, mutta siinä ei ole  kartan mukaan saaria. ärven rantaviivan pituus on 6,4 kilometriä. Se rannat ovat soistuneet, mutta sen rannoilla on jonkin verran kiinteää asutusta ja vapaa-ajan asuntoja. Kalliorannassa sijaitsee mökkikylä ja järven pohjoispuolella on Pyhäniemen asuinalue. Järven pohjoispuolella kulkee yhdystie 2956, jolta pääsee rantojen kiinteistöille.

## Luontoarvoja
### Natura-alue
Kutajärvi on osaksi umpeenkasvanut ja muodostaa merkittävän lintuvesialueen. Kutajärvi on osa Kutajärven alue -nimistä Natura 2000 -luonnonsuojelualuetta (FI0306006), johon lisäksi kuuluu useita Vesijärven lintulahtia. Järven vesialue ja osa rantaluhdista ja rantasoista kuuluvat myös suojelualueeseen. Kutajärven linnustoa pääsee katselemaan järven luoteisrannalla olevasta lintutornista, jolle johtaa polku ja pitkospuut pysäköintipaikalta Hollolan vanhainkodin itäpuolelta. Järvi on kansainvälisesti arvokas lintujärvi, joka muodostaa Vesijärven lahden kanssa Ramsar-alueen.

### Salpausselkä Geopark
Järvi on otettu mukaan Salpausselkä Geoparkiin suositeltavaksi vierailukohteeksi.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 82,0 metriä mpy. Samalla valuma-alueella sijaitsevat Hollolan taajama-alueelle jäävät Iso Tiilijärvi, Keski-Tiilijärvi ja Vähä Tiilijärvi, jotka laskevat Kiiskinojaa myöten Kutajärven kaakkoisrantaan Tiirismaan länsipuolelta. Toinen merkittävä oja on Tyhnynoja, joka laskee lounaisrantaan.

Järven laskuoja laskee idässä Enonselän Laasonpohjaan, joka on myös suojeltu. Järvellä on kuitenkin vielä kaksi laskuojaa Kirkonselkään, jotka voivat olla vettä vetäviä.

## Historiaa
Kun Vesijärven vedenpintaa laskettiin, kuroutui Kutajärvi siitä erilleen omaksi järvekseen.

## Lähteet
Celtic Frost

**Celtic Frost** oli sveitsiläinen metalliyhtye, joka perustettiin vuonna 1984. Yhtye tunnetaan varsinkin black metalin edelläkävijänä. Yhtye tunnetaan myös goottimetallin ja avant-garde metalin edelläkävijänä. 

Yhtyeen tyylilaji on sen historian aikana vaihdellut runsaasti. 1980-luvun alkuaikoina se teki black-, death- ja thrash metalia, mutta vuosikymmenen loppua kohden avant-garden ja progressiivisen metallin piirteet alkoivat hallita musiikkia entistä enemmän. Poikkeuksena oli yhtyeen perinteisempää heavy metalia edustanut albumi Cold Lake, jonka musiikki oli lähinnä glam metalia. 2000-luvulla yhtyeen tyyli säilytti yhä progressiivisuutensa, mutta lähestyi entistä enemmän doom- ja goottimetallia.

Yhtyeen viimeisin albumi on vuonna 2006 julkaistu *[[Monotheist]]*, joka ilmestyi 16 vuoden levytystauon jälkeen.

Toukokuussa 2008 Celtic Frostin perustajajäsen Tom Gabriel Fischer ilmoitti jättävänsä Celtic Frostin, ja perusti uuden yhtyeensä, Triptykonin. Tämän jälkeen oli jonkin aikaa epäselvää jatkaisiko Celtic Frost vielä, mutta kesällä 2008 yhtyeen jäljellä olleet jäsenet ilmoittivat, että yhtye jatkaisi mutta olisi toistaiseksi jäissä.

Celtic Frost julkaisi 9. syyskuuta 2008 kotisivuillaan tiedotteen, jonka mukaan yhtye on lopettanut toimintansa lopullisesti.

## Celtic Frost Suomessa
Celtic Frostin ensiesiintyminen Suomessa oli 2. heinäkuuta 2006 Tuska Open Air Metal Festival -festivaaleilla. Yhtye tuli Suomeen uudestaan Helsingin Tavastialle 4. huhtikuuta 2007 Kreator-yhtyeen kanssa. Lisäksi se soitti Qstock-festivaaleilla Oulussa 28. heinäkuuta vuonna 2007.

## Diskografia
### Studioalbumit
* 
* 
* 
* 
* 
* 

### EP:t
* 
* 
* 

### Kokoelma-albumit
* 
* 
* 

## Lähteet

## Aiheesta muualla
* Celtic Frostin viralliset sivut
* Celtic Frost Bändisivu Desibeli.netissä
*
Laumaeläin

**Laumaeläimet** ovat eläimiä, jotka elävät laumassa muiden samaan lajiin kuuluvien yksilöiden kanssa. Esimerkiksi sudet saalistavat laumassa. Ketut taas ovat yksineläjiä, jotka eivät viihdy laumassa, täten kettu ei ole laumaeläin.

Ihminenkin on laumaeläin läheisten sukulaistensa apinoiden tavoin. Ihmisapinoille heimojen muodostuminen oli elintärkeää noin neljä miljoonaa vuotta sitten. Ihmisapinat eivät olleet vielä silloin älykkäitä. Heimojen muodostuminen oli geneettisen mukauman tulos. Laumojen muodostuminen oli ja on edelleenkin tahdosta riippumatonta eli vaistonvaraista. Keräilijä-metsästäjäyhteisöt alkoivat muodostua kaksi miljoonaa vuotta sitten. Neljän miljoonan vuoden heimoelämisen jälkeen voidaan varmasti olettaa ihmisen olevan vaistomaisesti laumaeläin.  

## Laumaeläin lemmikkinä

Kanit ja marsut elävät laumassa, ja siksi niitä kannattaa aina hankkia vähintään kaksi. Koirat usein ulvovat, kun niiden omistaja lähtee pois, sillä koirat ulvovat susien tavoin pitääkseen yhteyttä laumaansa.

## Katso myös
*Eläinten ryhmäkäyttäytyminen
Filip V

**Filip V** tarkoittaa seuraavia hallitsijoita:

* Filip eli Filippos V (221–179 eaa.), Makedonian kuningas 
* Filip V (1293–1322), Ranskan kuningas
* Filip V (1683–1746), Espanjan kuningas.
Ryan Cabrera

**Ryan Frank Cabrera** (s. 18. heinäkuuta 1982) on Dallasista kotoisin oleva laulaja. Cabrera sai innoituksen akustisen kitaran soittoon Dave Matthewsilta.
Cabrera vaikutti ensin kotikaupungissaan Dallasissa bändissä nimeltä Rubix Groove, kunnes hän päätti lähteä soolouralle vuonna 2001.
Cabreran ensimmäinen albumi *Take It All Away* julkaistiin 18. elokuuta 2004. Kyseisen albumin ”On My Way Down” -singlen musiikkivideossa esiintyy Ashlee Simpson, joka oli hetken Cabreran tyttöystävä. Toinen albumi *You Stand Watching* julkaistiin 29. syyskuuta 2005 Hänen kolmas albuminsa "The Moon Under Water" julkaistiin toukokuussa.

Cabrera toimi juontajana ohjelmassa *Score*, jota näytettiin MTV:llä lauantaisin.

## Diskografia
### Albumit
* Elm St. (2001)
* Take it All Away (2004)
* You Stand Watching (2005)
* The Moon Under Water (2008)
 
### EP:t
* Wake Up Beautiful (2015)

### Singlet
* One the Way Down (2004)
* True (2004)
* 40 Kinds of Sadness (2005)
* Shine On (2005)
* Photo (2005)
* I Will Remember You (2006)
* Say (2008)
* Enemies (2008)
* Home (2012)
* I See Love (2012)
* House on Fire (2015)
* Right on the Money (2016)
* Inside Your Mind (2019)

### Musiikkivideot

Ryan Cabrera France (French & English site)
Erdenet

**Erdenet** (mong. Эрдэнэт) on kaupunki Pohjois-Mongoliassa noin 400 km Ulan Batorista luoteeseen. Se on Orhonin maakunnan (*aimag*) pääkaupunki. Sen asukasluku on 83&nbsp;379 (2010).

## Historia

Erdenet syntyi kaupunkina suhteellisen hiljattain. Se rakennettiin laatuaan Aasian suurimman kupari- ja molybdeenikaivoksen ympärille Neuvostoliiton avulla vuosina 1974-1983. Hallinnollisesti kaupunki erotettiin Bulganin provinssista ja sitä hallittiin omana alueenaan. Vuonna 1985 Erdenet vastasi 17,9&nbsp;% koko Mongolian teollisesta tuotannosta ja kaupungin teollisesta tuotannosta 70,7&nbsp;%:ta vastasi kaivos. Neuvostoliitto omisti kaivosta pyörittäneestä yhtiöstä 51&nbsp;% Mongolian omistaessa loput. Osa kaivoksen työntekijöistä tuli Neuvostoliitosta, ja niinpä vuonna 1990 noin 15&nbsp;% kaupungin asukkaista olikin muita kuin mongoleja.

Neuvostoliiton hajottua ja Mongolian taloudellisten uudistusten jälkeen Erdenetin kaivoksen taloudellinen merkitys Mongolian valtiolle kasvoi. Vuonna 1994 kaupungin aluetta kasvatettiin alkuperäisestä 60 neliökilometristä yhteensä 840 neliökilometriin ja alueesta tuli Orhonin provinssi. Provinssin teollinen tuotanto suhteessa Mongolian koko tuotantoon on kaivoksen ansiosta edelleen suuri. Vuonna 1995 lukema oli 42&nbsp;% ja vuonna 2000 vielä 32&nbsp;%. Mongolian valtio omistaa nykyisin 51&nbsp;% Erdenetin kaivosyrityksestä, joka työllistää noin 6&nbsp;000 työntekijää, joiden joukossa on noin 600 ulkomaista asiantuntijaa mm. Venäjältä. 

## Lähteet

## Aiheesta muualla
Liitukivi

**Liitukivi** on eräs sedimenttikivi. Se on kalkkikiven puhdas muoto. Se on lähinnä muiden kivien palasista tai eläinten kuorista muodostuneita kiviä. Kerrostuneisuus ei aina näy pienessä kivenpalassa, mutta siinä voi olla fossiileja.

## Lähteet

## Aiheesta muualla
* Chalk cliffs in the North of Ireland 
* Chalk: Sedimentary rocks
Moisio (Punkalaidun)

**Moisio** (myös **Moisionkylä**) on kylä Punkalaitumen kunnan pohjoisosassa Pirkanmaan maakunnassa noin yhdeksän kilometriä Punkalaitumen kirkonkylästä koilliseen. Kylä sijaitsee varsin lähellä Oriniemeä ja se usein luetaankin Oriniemen kulmakunnaksi eikä omaksi kyläkseen. 

## Maantiede
Moisionkylän alue muodostaa itä-länsisuunnassa pitkänomaisen kapean alueen, joka rajoittuu pohjoisessa Liitsolaan, koillisessa ja idässä Halkivahaan sekä etelässä ja lännessä Oriniemeen. Liitsolan vastainen kylän pohjoisraja seurailee Punkalaitumenjoen uomaa, tosin yhdessä kohtaa Moisionkylä ulottuu myös joen pohjoispuolelle. Tämä on seurausta  moisiolaisten Liitsolan alueella 1700-luvulla suorittamasta *niittyvaltauksesta*. 

Moisionkylän länsiosa on pääasiassa peltoaukeaa ja itäosa puolestaan metsää. Aivan kylän länsipäässä on *Nenänmaa*-niminen maankohouma. Moisionkylän vanhimmat talot ja niin sanottu kyläkeskus sijaitsevat pienellä peltojen ympäröimällä mäellä kylän länsiosassa.

## Historia
Moisio oli aluksi Orinimen kylään kuulunut siirtokylä. Moisio on siis, kuten Oriniemikin, osa historiallista Hämeen maakuntaa. Moisionkylään syntyi 1500-luvulla kaksi taloa, *Moisio I* ja *Moisio II*, jotka mainitaan ensi kerran vuonna 1507. Vuonna 1607 Moisio I liitettiin Moisio II ja niinpä kylä oli tämän jälkeen yksitaloinen. Sitten vuonna 1753 Moision talo on jaettu kahdeksi taloksi, joiden nimiksi tulivat *Moisio* ja *Tuulensuu*. Vuonna 1761 on tästä jaosta piirretty myös kartta. Tuulensuun talo puolestaan jaettiin vuonna 1813, jolloin kylään syntyi kolmas talo *Jaakkola*. Moision taloilla oli myös 1700-luvulla tehtyjä niittyvaltauksia Halkivahan kylän alueella Halkivahanjoen ja sen sivujoen Isonsuonojan varsilla. Vaikka Moisiota pidettiin omana kylänään jo 1500-luvulta lähtien, on se virallisesti erotettu Oriniemestä vasta 1870. Isojako Moisiossa suoritettiin 1890-luvulla. 

Moision ja Liitsolan rajalla Punkalaitumenjoen Myllykoskessa on ollut myllyjä 1500-luvulta lähtien. Myllykosken mylly on ollut Moision ja Liitsolan kylien yhteinen. Myllyn toiminta loppui 1920-luvulla, jolloin Punkalaitumenjokea perattiin ja koski menetti merkityksensä. 

Moisionkylässä ei ole ollut omaa koulua, vaan koulua on käyty läheisessä Oriniemen koulussa, joka nykyisin tunnetaan nimellä Pohjoisseudun koulu. Tosin Oriniemen koulu aloitti toimintansa vuonna 1890 Moision Jaakkolan talolta vuokratuissa tiloissa. Kylän itäosasta on käyty myös Halkivahan koulussa.

## Lähteet
* Suonto, Unto & Schröder, Kaj, 2002. Jokivartta Oriniemestä Halkivahaan – entisajan elämä ja kulttuuri. Tampere.
Makrilli

**Makrilli** (*Scomber scombrus*) on Pohjois-Atlantin vesissä esiintyvä makrillien heimon makrillikalalaji, joka elää lähellä vedenpintaa ja syö eläinplanktonia. Koska sen selkäpuoli on metallinsinisen tumma ja vatsapuoli hopeanvärinen, makrillia syövät kalat eivät näe niitä kovin helposti. Makrillit ovat tärkeä osa monien suurten merieläinten, kuten delfiinien, haiden ja miekkakalojen ruokavaliota. Myös niiden kalataloudellinen merkitys on suuri. Makrillien määrä Pohjanmerellä ja Britteinsaarten lähivesillä väheni rajusti 1960-luvulla ylikalastamisen seurauksena.

Makrilli kasvaa noin 30–50&nbsp;cm pitkäksi. Sen sukkulamaisen virtaviivainen muoto tekee siitä nopean uimarin. Makrillia tavataan pääsääntöisesti Pohjois-Atlantilla ja Pohjanmerellä, mutta toisinaan myös Itämerellä, yksittäisiä kaloja on saatu Suomestakin.

Makrillin ravintoon kuuluvat muut kalat, äyriäiset ja nilviäiset. Makrillit viettävät talvensa melko syvissä vesissä, mutta keväällä meriveden lämpötilan noustessa 11 ja 14 celciusasteen välille makrillit nousevat suurissa parvissa lähelle mannerta kutemaan. Naarasmakrilli voi laskea kerralla jopa 500&nbsp;000 mätimunaa. Poikaset kasvavat 25&nbsp;cm pitkiksi yhdessä vuodessa.

Pohjois-Atlantilla elävän Atlantin makrillin elohopeapitoisuus on alhaisempi kuin etelämmässä elävien makrillien.

## Lähteet
Riihikallio-Pilkanmäki

**Riihikallio-Pilkanmäki** on Asikkalassa ja Hollolassa sijaitseva, kolme erillistä rajausta käsittävä, kokonaisalaltaan 64 hehtaarin laajuinen Natura 2000 -suojelualue (FI0301001). Riihikallion rajaus kuuluu Asikkalaan ja kaksi Pilkanmäen rajausta Hollolaan. Alueet ovat lehtipuuvaltaista metsää.

Suojelualue käsittää kolme erillistä rajausta. Riihikallion rajaus sijaitsee Asikkalan kaakkoisosassa Hollolan ja Lahden vastaisella rajalla. Sen pinta-ala on noin 32 hehtaaria ja se on luonnonsuojelualuetta. Kaksi muuta rajausta sijaitsee Hollolan koillisosassa Paimelassa noin viisi kilometriä Riihikallion rajauksesta länteen. Rajaukset sijaitsevat Pilkanmäen ympäristössä noin 300 metrin päässä toisistaan. Eteläisemmän rajauksen pinta-ala on noin 19 hehtaaria ja pohjoisemman noin 13 hehtaaria.

Suojelualue on luontotyypiltään pääosin lehtipuuvaltaista metsää ja sekametsää. Alueella tavattuja lintudirektiivin liitteen I lajeja ovat harmaapäätikka, palokärki, pyy ja viirupöllö. Alueella tavattu luontodirektiivin liitteen II laji on liito-orava. Suojelualue on kokonaisuudessaan valtion omistuksessa.

## Lähteet
*Valtioneuvoston päätös 2018 tietojen tarkistamisesta ja verkoston täydentämisestä Natura 2000 -alueet kartalla. Viitattu 13.3.2022.

### Viitteet

## Aiheesta muualla
*Lahden seudun luonto: Riihikallio-Pilkanmäki
*European Nature Information System (EUNIS): Riihikallio-Pilkanmäki
Valottajat

**Valottajat** (Myctophidae) tai **valokalat** on valottajakalojen lahkoon (Myctophiformes) kuuluva kalaheimo. Sen jäsenet ovat syvällä lähes pimeässä eläviä kaloja, joilla on hyvä näköaisti.

Valottajia tunnetaan noin 246 lajia 33 eri suvussa. Monet lajeista ovat erittäin runsaslukuisia. Yhdessä sukasuiden ja lyhtykalojen kanssa ne muodostavat valtaosan, noin 90&nbsp;%, valtamerten syvien ulappavesien kalabiomassasta, kaikkiaan noin 600 miljoonaa tonnia.

Lähes kaikilla valottajilla on lajityypillisesti riveihin ja ryhmiin järjestyneet kemialliset valolähteensä. Valoa oletetaan käytettävän lajin sisäiseen kommunikointiin pariutumistilanteissa ja parvikäyttäytymisessä, ja mahdollisesti myös saalistajien harhauttamiseen.

## Katso myös
* Lyhtykalat (Phosichthyidae)

## Aiheesta muualla
*
All the Young Dudes

**All the Young Dudes** on Mott the Hoople -yhtyeen viides studioalbumi vuodelta 1972. Se oli yhtyeen ensimmäinen Columbia Recordsille tekemä julkaisu. Albumin tuotti David Bowie, joka myös sävelsi levyn nimikappaleen. Siitä muodostui yhtyeen tunnetuin kappale, jonka muun muassa myös Bruce Dickinson on levyttänyt.

Vuonna 2003 All the Young Dudes sijoittui Rolling Stone -lehden kaikkien aikojen 500 parhaan albumin listalla 491:nnelle sijalle. Levystä julkaistiin 21. helmikuuta 2006 remasterointi, jolla oli myös useita bonuskappaleita.

## Kappaleet
**A-puoli**
#
#
#
#
#
**B-puoli**
#
#
#
#

## Kokoonpano
### Mott the Hoople
*Ian Hunter – laulu, piano
*Mick Ralphs – kitara, laulu
*Pete "Overend" Watts – bassokitara, laulu
*Dale Griffin – rummut, lyömäsoittimet
*Verden Allen – urut, laulu

### Vierailijat
*David Bowie – saksofoni

## Lähteet
Hereti

**Hereti** () oli historiallinen georgialainen maakunta nykyisen Georgian ja Azerbaidžanin alueilla. Se oli osa nykyistä laajempaa Kakhetin aluetta, joka jakaantui alun perin kolmeen osaan: Iorijoen ja Dagestanin vuorten välissä sijaitsi varsinainen, sisempi Kakheti, Iorin ja Mtkvarin välinen maa-alue tunnettiin nimellä Kukheti ja alavin maa ennen jokien yhtymäkohtaa oli Hereti.

Poliittisesti Hereti oli osa georgialaisia alueita jo 300–400-luvulta lähtien, ja alueella on säilynyt 500–700-luvuilla rakennettua georgialaista arkkitehtuuria. 1000-luvulla se oli osa Matšin ja sittemmin Kakhetin ruhtinaskuntaa. Georgian kuningaskunnan yhdistymisen jälkeen Hereti nousi aiempaa merkittävämpään asemaan, kun maan valtakeskittymä siirtyi itään. Nimi jäi 1400-luvulla kuitenkin vähitellen käytöstä valtion hajoamisen ja Kakhetin kuningaskunnan syntymisen myötä, ja ”Kakheti” alkoi tarkoittaa myös aiempaa Heretin aluetta.  

Nykyisin Azerbaidžanin alueella sijaitseva ingiloijien asuttama Saingilon alue sijaitsee entisen Heretin koillisosassa.

## Lähteet

## Aiheesta muualla
Submission

**Submission, part 1** on 11-minuuttinen lyhytelokuva, jonka alankomaalainen Theo van Gogh ohjasi vuonna 2004. Elokuvan on käsikirjoittanut Ayaan Hirsi Ali, joka on myös kertojana elokuvassa.

Elokuva peilaa islamilaisen naisen elämää suhteessa Koraaniin ja nostaa esille kuinka vaikean roolin se antaa naisille. Elokuvassa pahoinpidellyt ja raiskatut musliminaiset rukoilevat jumalaa. He ovat pyrkineet elämään Koraanin sääntöjen mukaan, mutta heille se on tuonut suurta tuskaa. Elokuvassa esiintyvien naisnäyttelijöiden vartaloon on kirjoitettu Koraanin säkeitä, joilla naisten pahoinpitelemistä ja syrjintää on puolusteltu.

Lyhytelokuva esitettiin alankomaalaisella VPRO-kanavalla elokuussa 2004. Muslimien piirissä reaktio elokuvaan oli pääosin kielteinen. Elokuvan ohjaajan, Theo van Goghin, henkeä uhattiin ja radikaali-islamisti Mohammed Bouyeri murhasi van Goghin 2. marraskuuta 2004 tämän ollessa pyöräilemässä töihin. Murhaaja kiinnitti van Goghin ruumiiseen avoimen kirjeen elokuvan käsikirjoittaja Hirsi Alille, jossa murhaaja sekavien antisemitististen salaliittorönsyilyjen jälkeen julisti tuhoa Amerikalle, Euroopalle, Alankomaille, uskottomille fundamentalisteille ja Ayaan Hirsi Alille. Murhaaja oli syntynyt Alankomaissa mutta hänen vanhempansa olivat lähtöisin Marokosta. Ayaan Hirsi Alin henkeä on uhattu elokuvan vuoksi ja häntä suojelevat henkivartijat.

Osa Submission, part 1 -elokuvan tekstistä on luettavissa Ayaan Hirsi Alin Neitsythäkki nimisestä esseekokoelmasta, josta löytyy Submission part I. Hirsi Ali aikoi tehdä elokuvaan jatko-osan, jonka nimeksi tulisi *Submission, part 2*.

## Lähteet

## Kirjallisuutta
* 

## Aiheesta muualla
*
Frans Klemetti

**Frans Josef Klemetti** (12. kesäkuuta 1886  Kuortane – 19. elokuuta 1923 Helsinki) toimi Etsivän keskuspoliisin (EK) päällikkönä 1. tammikuuta – 19. elokuuta 1923. Häntä edelsi Ossian "Ossi" Holmström ja hänen jälkeensä virkaan astui Esko Riekki. 

Frans Klemetin isä oli kanttori W. Klemetti ja hänen veljensä oli säveltäjä Heikki Klemetti. Hän pääsi ylioppilaaksi 1906 Porvoon yhteiskoulusta ja suoritti oikeustutkinnon Helsingin yliopistossa 1911. Varatuomarin arvon Klemetti sai 1918. Klemetti toimi Kerimäen ja Heinäveden nimismiehenä 1911–1913 ja Joensuussa kaupunginviskaalina 1914–1916. Hän oli lyhyen aikaa myös Joensuun v.t. pormestarina ja oikeusraatimiehenä. Klemetti oli sen jälkeen kaupunginviskaalina Turussa ja toimi siellä kunnallisissa luottamustehtävissä. Hän osallistui Suomen sisällissotaan valkoisten puolella. Klemetti oli Helsingin toinen kaupunginviskaali 1916–1922.

Klemetti toimi aikaisemmin EK:n apulaispäällikkönä 13. elokuuta 1919 – 31. joulukuuta 1922.

Elokuun alussa 1923 oikeusministeri Otto Åkessonin käskystä Klemetti pidätti 1920 perustetun Suomen sosialistisen työväenpuolueen (SSTP) johtajat ja koko eduskuntaryhmän, kaikkiaan yli 200 ihmistä. Lisäksi EK takavarikoi SSTP:n arkiston ja sulki kirjapainot, jotka olivat tekemisissä puolueen kanssa. Teon yllättämä hallitus teki kyselyitä, mutta Åkesson ja Klemetti lupasivat löytyvän todisteita, jotka sitoisivat puolueen vallankumoukselliseen ja epäisänmaalliseen toimintaan. Riittäviä todisteita ei kuitenkaan löytynyt. Syytöksenä omavaltaiselle ja äkilliselle toiminnalle oli valtionpetoksen kaavailu. EK oli saanut Saksasta tuvallisuupoliisilta tietoa Kominternin kapinahankkeesta, jonka pelättiin leviävän Suomeen. Toimenpiteitä on kuitenkin pidetty ylimitoitettuna, muun muassa Väinö Tanner katsoi että niissä oli "tavattoman paljon arvostelu, kritiikin sijaa" ja piti niitä "suurpoliittisina tekoina"..

Pian tämän jälkeen, 19. elokuuta, Klemetti kuoli. Hänen huhuttiin tehneen itsemurhan. Myös myrkytystä epäiltiin. Virallinen kuolinsyy oli aivohalvaus, mutta kuolinsyytutkimusta ei tehty.

## Lähteet
* 
* 
* Poliisin Sivut – Suojelupoliisin historia

### Viitteet
Tuula Levo

**Tuula Levo** (s. 1944) on suomalainen kirjailija. Ennen kirjailijan uraansa Levo toimi opettajana Kyrössä ja Kaarinassa. Nykyisin Levo asuu Aurassa.

## Teokset
* Neiti Soldan (2000)
* Kaksi nuoruutta (2001)
* Hyppytunti (2004)
* Tuulenajama (2009)

## Lähteet
*Mitä Missä Milloin 2003
*Kirjavuosi 2001–2002; Jarmo Papinniemen artikkeli
*Kotimaisia nykykertojia 4; Raija Majamaan kirjailijaesittely
*Virke 1/2009
*Hiidenkivi 3/2009
Rheinstadion

**Rheinstadion** oli yleisurheilustadion Saksan Düsseldorfissa. Se oli jalkapallojoukkue Fortuna Düsseldorfin kotikenttä. Stadion rakennettiin Reinin lähelle vuonna 1926 ja sen kapasiteetti viimeisinä vuosinaan oli 56&nbsp;000. Stadion purettiin vuonna 2002 ja tilalle rakennettiin modernien standardien mukainen LTU arena, joka valmistui vuonna 2005 seuraavan vuoden jalkapallon MM-kilpailuita varten, muttei lopulta tullut valituksi kisojen pelipaikkojen joukkoon.
Emyn Muil

**Emyn Muil** on kuvitteellinen vuoristo J. R. R. Tolkienin luomassa fantasiamaailma Keski-maassa. Se sijaitsee Nen Hithoelin molemmilla puolilla.

Kirjassa Taru sormusten herrasta Frodo ja Sam, jotka yrittävät päästä Mustalle Portille ja Mordoriin, eksyvät itäiselle Emyn Muilille päiviksi, kunnes Klonkku löytää heidät. Pitkän suostuttelun ja uhkailun jälkeen Klonkku suostuu opastamaan heidät pois, vieden heidät etelään ja Kalmansoille.
IsoKristiina

**IsoKristiina** on kauppakeskus Lappeenrannan keskustassa. Se on Etelä-Karjalan maakunnan suurin sekä Kaakkois-Suomen toiseksi suurin kauppakeskus. Siinä on noin 80 liiketilaa.

## Historia
IsoKristiina on rakennettu vuonna 1987 ja sen ensimmäinen laajennus tehtiin vuonna 1993.

Syksyllä 2015 valmistui kauppakeskuksen toinen laajennus, jonka jälkeen IsoKristiinassa oli noin 80 erilaista liikettä. Laajennusosassa sijoittuivat muun muassa Finnkinon neljän salin elokuvateatteri Strand ja Lappeenrannan uusi kaupunginteatteri. Uudistushanke kesti 2,5 vuotta ja sen aikana tehtiin laajennus sekä uudistettiin kauppakeskuksen vanhaa osaa. Hanke maksoi 110 miljoonaa euroa. Myös kaupunkilaiset osallistettiin projektiin: asiakkaiden tarpeita selvitettiin psykologisella tutkimuksella kansainvälisen Re-Teamin avulla. Laajennuksen myötä IsoKristiinaan tuli Lappeenrannan kaupungin infopiste ja osa vanhoista toimistotiloista siirtyi hotelli Lappeen käyttöön, kun taas hotellin katutasokerroksen tilaa vapautui kaupallisille palveluille.

Kesällä 2021 kauppakeskuksen katolta tehtiin Pörriäislive-lähetystä, jossa esiteltiin katolla sijaitsevien kolmen mehiläispesän elämää. Mehiläispesät tuotiin keskuksen katolle vuonna 2020. Pesistä kaksi on vuokralaisia. Katolla tehtyä hunajaa tarjotaan myös keskuksen ravintoloissa ja kahviloissa.

## Tunnustuksia
* Vuonna 2016 Suomen Kauppakeskusyhdistys palkitsi IsoKristiinan laajennushankkeen ja palvelutarjonnan monipuolistamisen vuoden kauppakeskustekona.

## Lähteet

## Aiheesta muualla

* IsoKristiinan verkkosivut
Merkur Spiel-Arena

**Esprit-arena**, tunnettu myös nimellä *Rheinstadion*, on Saksan Düsseldorfissa sijaitseva monitoimiareena, joka rakennettiin vuosina 2002-2005 korvaamaan samalla paikalla sijainnut vanha Rheinstadion. Areenan katsojakapasiteetti on 51&nbsp;500 ja tarkoitus oli, että sillä olisi pelattu osa vuoden 2006 jalkapallon MM-kilpailujen otteluista, mikä jäi osin maantieteellisistä syistä kuitenkin toteutumatta.

Esprit-arena toimii kotistadionina paikalliselle jalkapallojoukkueelle, Fortuna Düsseldorfille. Areenan nimisponsorina toimii saksalainen vaatemerkki Esprit, jonka toiminnoista pääosa sijaitsee Düsseldorfissa. Vuoden 2011 Eurovision laulukilpailu järjestettiin myös areenalla. Lisäksi vuosien 2010 ja 2011 Mestareiden kisa ajettiin Esprit-areenalla.

## Aiheesta muualla

* Areenan viralliset sivut
Eturivi

**Eturivi** on suomalainen yhtye. Yhtyeen muodostavat Mika Rintala, Jussi Lehtisalo ja Kalevi Rainio. 

## Julkaisut
* 
*
Euronews

**Euronews** on kansainvälinen televisiokanava, jonka ohjelmisto koostuu lähinnä uutisista. Suomessa Yle TV1 lähetti Euronewsin uutislähetyksiä vuosina 1993–2008, noin kymmenen minuutin verran illan ohjelmiston lopuksi, sekä toisinaan myös aamu- ja iltapäivällä. YLE24-kanava lähetti toimiessaan Euronewsin uutiset lähes joka tasatunti päiväsaikaan.

Kanavan ensimmäinen lähetys oli 1. tammikuuta 1993. Vuoden 2005 loppupuolella Euronews toimitti uutisia noin 193 miljoonaan talouteen 121 maan alueella. Kanava tavoittaa kaapeli-, antenni- ja satelliittitelevisioiden välityksellä yli 167 miljoonaa eurooppalaista kotitaloutta.

## Sisältö

Euronews lähettää uutisia niin Euroopasta kuin muualta maailmasta puolen tunnin välein. Uutislähetykset käsittelevät yleensä myös talousuutisia, urheilu-uutisia, taidetta ja kulttuuria, tiedettä, säätä, Euroopan politiikkaa sekä Euroopan lehdistön uutiskatsauksia.

Euronews toimii omien verkkosivujensa mukaan 12 kielellä. Vuonna 2024 ohjelmistoa lähetetään englanniksi, saksaksi, ranskaksi, venäjäksi, espanjaksi, portugaliksi, italiaksi, arabiaksi, kreikaksi, unkariksi, persiaksi ja turkiksi. Yhteistyökumppaniensa kautta sillä on lisäksi toimintaa Georgiassa, Albaniassa, Serbiassa ja Romaniassa ja kieliä niiden kautta 17. Euronewsin tytärkanava Africanews toimii lisäksi Afrikassa.

## Historia

Euronews perustettiin alun perin Lyonissa vuonna 1992 Euroopan yleisradiounionin aloitteesta yhdentoista yleisradioyhtiön voimin, Suomen Yleisradio oli yksi niistä. Kanavan lähetykset aloitettiin 1. tammikuuta 1993. Lähetykset siirrettiin analogisesta pääasiallisesti digitaaliseksi vuonna 1999. Samana vuonna Euronews aloitti lähetykset myös portugalin kielellä. Venäjänkieliset lähetykset alkoivat vuonna 2001.

Euronews on ollut 2010-luvulta lähtien taloudellisista vaikeuksissa, ja esimerkiksi vuosina 2014–2018 Euroopan komission tuki oli noin kolmannes yrityksen liikevaihdosta.

Egyptiläinen liikemies Naguib Sawiris osti vuonna 2015 enemmistöosuuden Euronewsista, ja vuonna 2020 NBC News myi oman 25-prosentin osuutensa Sawirisille. Portugalilainen sijoitusyhtiö Alpac Capital puolestaan hankki Euronewsin omistukseensa 2022. Sen toimitusjohtaja Pedro Vargas David on Unkarin pääministerin Viktor Orbánin läheisen neuvonantajan poika. Unkarilainen uutissivusto Direkt36, ranskalainen sanomalehti *[[Le Monde]]* ja portugalilainen aikakauslehti *[[Expresso]]* paljastivat huhtikuussa 2024, että Alpac Capital oli saanut noin kolmanneksen Euronewsin ostosummasta Orbániin linkitetyltä unkarilaiselta sijoitusrahastolta.

## Katso myös
* Africanews

## Lähteet

## Aiheesta muualla

* Euronewsin internet-sivut.
Orimattilan kotieläinpuisto

**Orimattilan kotieläinpuisto** on Orimattilan keskustan läheisyydessä  sijaitseva vuonna 1989 Orimattilan Hevosystäväinseuran perustama erityisesti lapsille suunnattu kotieläinpuisto. Puisto avattiin yleisölle vuonna 1990. Puistossa on nähtävänä muun muassa lampaita, lehmiä, poneja, poroja, sikoja, alpakoita, vuohia ja koiria. Puistossa asiakas pääsee muun muassa pientä korvausta vastaan myös shetlanninponin satulaan istumaan. Alueella on lasten liikennepuisto, jossa voi ajaa polkuautoilla, sekä leikkikenttä ja pomppulinna. Kahvila Riikinkukko palvelee puiston aukioloaikoina.

## Lähteet

## Aiheesta muualla
* Orimattilan kotieläinpuisto
Maaseutunäyttely

**Maaseutunäyttelyt** ovat 1990-luvulla maatalousnäyttelyiden perinteitä jatkaneita tapahtumia, joissa pyritään esittämään maatalousnäyttelyä laajemmin maaseutuun liittyviä tavaroita ja palveluita. Vielä 1980-luvulla Suomessa pidettiin useat maatalousnäyttelyt kesässä, mutta myöhemmin maaseutuun liittyvät asiat keskitettiin yhteen vuotuiseen näyttelyyn.
 
Maaseutukeskukset, jotka järjestivät aikoinaan myös maatalousnäyttelyt, vastaavat nykyään maaseutunäyttelyiden järjestämisestä. Myöhemmin valtakunnallisten maaseutunäyttelyiden lisäksi ryhdyttiin järjestämään samannimisinä paikallisia näyttelyitä, minkä vuoksi valtakunnallinen maaseutunäyttely palasi nimeltään maatalousnäyttelyksi.

## Aiheesta muualla
* Farmari-maatalousnäyttelyn sivut
* Masiina-konemessujen sivut
Daria

**Daria** on yhdysvaltalainen piirrossarja, jonka olivat luoneet Glenn Eichler ja Susie Lewis Lynn. Se oli spin-off suositusta Beavis ja Butt-head -piirrossarjasta. Molemmat ohjelmat on tuottanut Music Television. Sarjaa on esitetty myös Suomessa.

Daria oli aluksi pelkkä harvakseltaan esiintyvä sivuhahmo Beavis ja Butt-head -sarjassa. Darian oma sarja alkoi vuonna 1997 ja jatkui vuoteen 2001. Sitä tehtiin kaikkiaan 65 jaksoa sekä kaksi tv-elokuvaa nimeltään *Is It College Yet?* ja *Is It Fall Yet?* Sarjan tunnuskappaleen "You're Standing On My Neck" esittää Splendora.

## Sarjan päähenkilöt

* Daria Morgendorffer on teini-ikäinen tyttö, joka on älykäs mutta syrjäänvetäytyvä ja epämuodikas. Hän pukeutuu aina vihreään takkiin, mustaan hameeseen, saappaisiin ja käyttää isoja pyöreitä silmälaseja. Darian äänenä toimi Tracy Grandstaff.

* Jane Lane on Darian paras ystävä, taiteellinen tyttö jolla on myös kyyninen ja sarkastinen asenne ympäröivää maailmaa kohtaan.

* Quinn Morgendorffer on Darian pikkusisko, jonka luonne on Darian vastakohta. Hänelle tärkeimmät asiat maailmassa ovat muoti, vaatteet ja olla suosittu poikien keskuudessa. Hänestä tuli pian Muotiklubin varapuheenjohtaja. Daria ja Quinn eivät ole juurikaan tekemisissä keskenään.

* Helen Morgendorffer on Darian äiti. Hän on uranainen, jolla ei juurikaan ole työn lisäksi aikaa perheelleen. Helenin, Quinnin ja Janen ääninä toimi Wendy Hoopes.

* Jake Morgendorffer on Darian isä. Hänen oma isänsä on pitänyt tiukkaa kuria (hänen lempinimensä oli Mad Dog) ja hänen äitinsä on jäänyt etäiseksi. Ehkäpä tämän takia hänen mielialansa vaihtelee voimakkaasti.

* Trent Lane on Janen kotona asuva laiska isoveli. Hänellä on Mystik Spiral -niminen yhtye, joka ei ole vielä menestynyt. Myöhemmissä jaksoissa Daria ihastui häneen.

* Kevin Thompson on koulunsa amerikkalaisen jalkapallojoukkueen pelinrakentaja, jota ei urheilun lisäksi kiinnosta kuin tyttöystävänsä, cheerleader Brittany Taylor.

## Vastaanotto ja arvostelu
Wizard Magazine listasi vuonna 2001 Darian sijalle 85 laatimassaan kautta aikain sadan parhaan animaatiosarjan listalla.

## Lähteet
Rakki

**Rakki** voi tarkoittaa seuraavia asioita:
* puntarihaarukka (purjehdustermi)
* sekarotuinen koira (puhekielessä)
Beavis ja Butt-head

**Beavis & Butt-Head** on Mike Judgen luoma amerikkalainen piirrossarja. Sarjaa alettiin esittää Music Televisionilla vuonna 1993 ja se jatkui vuoteen 1997 asti. Sarjan pääosassa on kaksi teini-ikäistä koulupoikaa, joiden elämäntehtävänä on päästä sänkyyn naisen kanssa. He eivät tee juuri muuta kuin katselevat televisiosta musiikkivideoita ja naureskelevat kaikille asioille joita sattuvat kohtaamaan. Sarja oli aikanaan varsin suosittu nuorison keskuudessa ja sen pohjalta tehtiin myös elokuva ''Beavis and Butt-Head Do America'' vuonna 1996. Sarjaa on julkaistu DVD:nä kolmen boksin kokoelmina, jotka kukin sisältävät 40 Judgen valitsemaa jaksoa. Levyt eivät sisällä osioita, joissa hahmot katsovat MTV:lta musiikkivideoita ja kommentoivat niitä. Vuonna 2011 Beavis & Butthead palasi MTV:n ohjelmistoon yhdeksi kaudeksi. Suomessa sarjaa esitettiin aikoinaan lisänimellä "iloiset teinipojat".

Elokuva ''Beavis and Butt-Head Do the Universe'' ilmestyi 23. kesäkuuta 2022.

## Hahmot
Beavis on vaaleatukkainen ja pukeutuu Metallican t-paitaan. Butt-Head on ruskeatukkainen ja käyttää AC/DC-yhtyeen paitaa. Sarjakuvaversiossa, jota on myös suomennettu, on joskus paidoissa bändilogojen tilalla lukenutkin Death Rock ja Skull. Nämä kaksi eroavat hieman myös siitä, että Butt-Head on hieman Beavisia pidempi.

## Spin-off
Sarjasta erosi omaksi spin-off-sarjakseen Beavisin ja Butt-headin luokkatoveri Daria samannimiseen TV-sarjaan, tosin Mike Judge ei kuitenkaan osallistunut tuon sarjan tekemiseen. Sittemmin hän on tehnyt teksasilaisten lähiöelämää parodioivaa ''Kukkulan kuningas'' -sarjaa, jonka päähenkilö Hank Hill sai paljon vaikutteita Beavisin ja Butt-headin vanhalta naapurilta Tom Andersonilta, jonka ulkonäkö ja ääni ovat lähes samat kuin Hank Hillillä.

## Vastaanotto ja arvostelu
*Wizard Magazine* listasi vuonna 2001 *Beavis ja Butt-headin* sijalle 59 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 5.

## Uusi tuleminen
Comedy Central ilmoitti 1. heinäkuuta 2020 Mike Judgen tekevän kaksi uutta kautta *Beavis ja Butt-head* -tv-sarjaan. Judge tulee luomaan myös lisää spin-off-sarjoja ja spesiaaleja sarjaan liittyen. Hän tulee kirjoittamaan, tuottamaan ja tekemään ääninäyttelyn molemmille hahmoille. "Vaikutti siltä, että on oikea aika ryhtyä taas typeräksi", Judge kommentoi.

## Lähteet
Moldovan jalkapallomaajoukkue

**Moldovan jalkapallomaajoukkue** on Moldovan jalkapalloliiton alaisuudessa oleva Moldovan maajoukkue. Neuvostoliiton hajottua joukkue pelasi ensimmäisen pelinsä Georgiaa vastaan 2. heinäkuuta 1991.

## Turnaushistoria

### [[Jalkapallon maailmanmestaruuskilpailut|Maailmanmestaruuskilpailut]]
* 1930–1994 – *Ei osallistunut*
* 1998 – *Ei selviytynyt karsinnoista*
* 2002 – *Ei selviytynyt karsinnoista*
* 2006 – *Ei selviytynyt karsinnoista*
* 2010 – *Ei selviytynyt karsinnoista*
* 2014 – *Ei selviytynyt karsinnoista*
* 2018 – *Ei selviytynyt karsinnoista*
* 2022 – *Ei selviytynyt karsinnoista*

### [[Jalkapallon Euroopan-mestaruuskilpailut|Euroopan-mestaruuskilpailut]]
* 1960–1992 – *Ei osallistunut*
* 1996 – *Ei selviytynyt karsinnoista*
* 2000 – *Ei selviytynyt karsinnoista*
* 2004 – *Ei selviytynyt karsinnoista*
* 2008 – *Ei selviytynyt karsinnoista*
* 2012 – *Ei selviytynyt karsinnoista*
* 2016 – *Ei selviytynyt karsinnoista*
* 2020 – *Ei selviytynyt karsinnoista*
* 2024 – *Ei selviytynyt karsinnoista*

## Lähteet
François Duval

**François Duval** (s. 18. marraskuuta 1980) on belgialainen ralliautoilija. 

## Ura
Duval ajoi Ford Puma S1600 autolla Junior WRC:ssä ja pääsi ajamaan Focus RS WRC-autolla.
Duval nousi Ford World Rally Team -talliin koko kaudeksi 2003 ja ajoi palkintopallille Turkin rallissa 2003. Hän jatkoi Fordilla myös vuonna 2004 ja sijoittui sarjassa kuudenneksi viidellä palkintopallisijoituksella.

Monien yllätykseksi Duval siirtyi kaudeksi 2005 Citroënille maailmanmestari Sébastien Loebin tallikaveriksi. Alkukauden onnettomuuksien myötä hän ajoi ulos Kyproksen rallissa, jossa pensaikko syttyi palamaan ja auto paloi samalla. Duval oli tämän jälkeen sivussa kaksi seuraavaa rallia. Loppukaudesta Duval sijoittui toiseksi kolme kertaa. Duval saavutti ensimmäisen ja ainoan WRC-voittonsa kauden päättävästä Australian rallista, jossa useat muut kilpailijat keskeyttivät. Duval ja kartanlukija Stéphane Prévot olivat vastatusten syrjäyttämisestään Turkin rallissa. Prévot'n mukaan Duval ei kuunnellut nuotteja ja Duvalin mukaan Prévot ei luottanut häneen.

Duvalin Citroënin tiet erosivat kaudelle 2006, jolloin hän ajoi First Motorsportin Škoda Fabia WRC:llä.

Kaudella 2007 Duval väläytti asfalttivauhtiaan ajamalla yksityisellä Xsara WRC:llä Saksan MM-rallissa toiseksi ja Katalonian rallissa neljänneksi. 

Kauden 2008 puolivälissä Duvalille avautui mahdollisuus päästä ajamaan Fordin kakkostiimissä loukkaantuneen Gigi Gallin tilalle. Hän ajoi hyvin, ja Jari-Matti Latvalan ailahtelevien esitysten ansiosta hän pääsi ajamaan kaksi kisaa Fordin tehdastiimissä. Japanin rallissa hän ajoi ulos, ja hänen kartanlukijansa Patrick Pivato loukkaantui vaikeasti.

Uransa jo lopettanut Duval on muistellut katkeruudella Citroën-sopimustaan. Hän väitti keväällä 2011 RTBF-kanavan haastattelussa, että Citroën oli Saksan MM-rallissa vuonna 2005 pudottanut hänen autonsa tehoja huollossa, jotta tallin ykköskuski Sébastien Loeb nousisi kärkeen ohi kisaa johtaneen Duvalin. Duval syytti Citroënia ja Loebia uransa tuhoamisesta.

## Rallin MM-sarjan tulokset
()

## Lähteet

 

## Aiheesta muualla
* François Duval - RallyBase
Katti

**Katti** voi tarkoittaa ainakin seuraavia:

* katti eli kissa, lemmikkieläin
* *[[Katti (elokuva)|Katti]]* (engl. *The Cat in the Hat*), elokuva vuodelta 2003
* Katti, paikkakunta Bherin vyöhykkeellä Nepalissa
* Katti Matikainen, Silja Sillanpään luoma kissahahmo.
Science

**Science** (suom. tiede) on American Association for the Advancement of Sciencen julkaisema tiedelehti, ja sitä pidetään yhtenä arvostetuimmista akateemisista lehdistä. Viikoittain ilmestyvän lehden artikkelit ovat vertaisarvioituja ja lehden vaikuttavuuskerroin oli 33,611 (vuonna 2014). *Science* ja sen kilpailija *[[Nature]]* ovat yleistiedelehtiä, jotka kattavat koko luonnontieteiden spektrin. Tutkimusjulkaisujen lisäksi *Sciencessa* on myös muuta tieteeseen liittyvää kuten uutisia, mielipiteitä ja tiedepolitiikkaa.

AAA julkaisi 1980–1986 yleistajuisempaa *Science*-lehteä, jonka nimen perässä oli vuosiluku erotuksena varsinaisesta tieteellisestä lehdestä, esimerkiksi *[[Science80]]*. Lehden nimi aiheutti kuitenkin paljon sekaannusta, ja lehden artikkeleiden indeksointi oli hankalaa. Time-konserni osti sen 1986 ja yhdisti omaan *[[Discover (lehti)|Discover]]*-lehteensä.

## Lähteet